αρχοντος σωξενου μηνος ενδυσποιτροπιου βουλευοντων ταν δευτεραν εξαμηνον λαιαδα του βαβιλου αντιγενεος του διοδωρου γραμματευοντος δε ηρακλειδα του καλλια επι τοισδε απεδοτο πολυα φιλινου συνευδοκεουσας και τας θυγατρος αυτας ηραιιδος και του υιου πολυτιμιδα και ερασιππου του τας θυγατερος υιου αριστους και φιλοκρατεος τωι απολλωνι τωι πυθιωι σωμα γυναικειον αι ονομα κασταλια το γενος συραν τιμας αργυριου μναν τετταρων και ταν τιμαν εχει πασαν καθως επιστευσε κασταλια τωι θεωι ταν ωναν εφ ωιτε ελευθερα ειμεν και ανεφαπτος απο παντων τον παντα χρον[ο]ν ποιεουσα ο κα θελη και αποτρεχουσα οις κα θελη. βεβαιωτηρ κατα τους νομους τας πολιος αστοξενος διονυσιου. ει δε τις εφαπτοιτο κασταλιας επι καταδουλισσμωι βεβαιον παρεχοντων τωι θεωι ταν ωναν οι τε αποδομενοι και ο βεβαιωτηρ αστοξενος ει δε μη παρεχο[ι]ν βεβαιον τωι θεωι ταν ωναν πρακτιμοι εοντων κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες κασταλιαν ελευθεραν εουσαν αζαμιοι εοντες και ανυποδικοι πασας δικας και ζαμιας. μαρτυροι οι ιερεις του απολλωνος πραξιας ανδρονικος και οι αρχοντες λαιαδας αντιγενης ηρακλειδας και ιδιωται εμμενιδας δεξικρατεος αθαμβος αβρομαχου πεισιστρατος βουλωνος σωξενος εκεφυλου αριστων δαμοφανεος ατεισιδας ξενωνος πασιων σωταδα ευκρατης ξενοφαντου ευκρατης χαρια τιμανδρος μενανδρου λιλαιεις αυτοκρατης αγασεα δαυλιευς.
Phokis — Delphi — 150-140 BC
 150-140 BC